CELEX: 32004R1992
Language: lt
Date: 2004-11-19 00:00:00
Title: 2004 m. lapkričio 19 d. Komisijos reglamentas (EB) Nr. 1992/2004, iš dalies keičiantis Reglamentą (EB) Nr. 2799/1999, nustatantį išsamias Tarybos reglamento (EB) Nr. 1255/1999 taikymo taisykles, susijusias su pagalbos už pašarams skirtą nugriebtą pieną ir nugriebto pieno miltelius suteikimu ir šių nugriebto pieno miltelių pardavimu

20.11.2004   
            
            
               LT
            
            
               Europos Sąjungos oficialusis leidinys
            
            
               L 344/11
            
         
      KOMISIJOS REGLAMENTAS (EB) Nr. 1992/2004
   2004 m. lapkričio 19 d.
   iš dalies keičiantis Reglamentą (EB) Nr. 2799/1999, nustatantį išsamias Tarybos reglamento (EB) Nr. 1255/1999 taikymo taisykles, susijusias su pagalbos už pašarams skirtą nugriebtą pieną ir nugriebto pieno miltelius suteikimu ir šių nugriebto pieno miltelių pardavimu
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 ir 15 straipsnius,
   kadangi:
   
               (1)
            
            
               Komisijos reglamento (EB) Nr. 2799/1999 (2) 7 straipsnio 1 dalyje nustatoma pagalbos suma už pašarams naudojamą nugriebtą pieną ir nugriebto pieno miltelius, atsižvelgiant į Reglamento (EB) Nr. 1255/1999 11 straipsnio 2 dalyje nurodytus kriterijus. Atsižvelgiant į rinkos kainų augimą ir nugriebto pieno miltelių pardavimo kainas, pagalbos suma turėtų būti sumažinta.
            
         
               (2)
            
            
               Reglamentas (EB) Nr. 2799/1999 turėtų būti atitinkamai iš dalies pakeistas.
            
         
               (3)
            
            
               Pieno ir pieno produktų vadybos komitetas nepateikė savo nuomonės per pirmininko nustatytą laiką,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2799/1999 7 straipsnio 1 dalis keičiama taip:
   
      „1.   Nustatoma tokia pagalba:
      
                  a)
               
               
                  3,23 eurai už 100 kilogramų nugriebto pieno, kuriame baltymai sudaro ne mažiau kaip 35,6 % sausosios neriebalinės medžiagos;
               
            
                  b)
               
               
                  2,85 eurai už 100 kilogramų nugriebto pieno, kuriame baltymai sudaro ne mažiau kaip 31,4 % sausosios neriebalinės medžiagos, bet mažiau kaip 35,6 % sausosios neriebalinės medžiagos;
               
            
                  c)
               
               
                  40,00 eurų už 100 kilogramų nugriebto pieno miltelių, kuriuose baltymai sudaro ne mažiau kaip 35,6 % sausosios neriebalinės medžiagos;
               
            
                  d)
               
               
                  35,28 eurai už 100 kilogramų nugriebto pieno miltelių, kuriuose baltymai sudaro ne mažiau kaip 31,4 % sausosios neriebalinės medžiagos, bet mažiau kaip 35,6 % sausosios neriebalinės medžiagos.“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. lapkričio 19 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 340, 1999 12 31, p. 3. Reglamentas su paskutiniais pakeitimais, padarytais Reglamentu (EB) Nr. 1839/2004 (OL L 322, 2004 10 23, p. 4).